曾巩
舍弟南源刈稻
买田南山下，禾黍忽已秋。
糟床待此注，岂止衣食谋。
穷阴迫霜霰，不可迟揫收。
吾党二三子，晨行已寒裘。
久苦城中嚣，至山谅优游。
况已除险秽，新堂置岩幽。
窗轩众峰出，阶墀水淙流。
良材未成种，草树亦已稠。
寒花开照耀，谷鸟乐啾啁。
心与珍境接，佳兴固已遒。
而况馈朝夕，甘美日可搜。
黄鸡肥落俎，清酤湛盈瓯。
时鲜鱠冰鲫，余滋拆丹榴。
此味何以侑，文辞颇赓酬。
昼务诫遗滞，夜工督舂揄。
因观透穑劳，始觉奉养优。
此乐讵非幸，人生复何求。
送子固自起，往意不可留。